钦定古今图书集成/明伦汇编/闺媛典/第235卷 > 焦一霑妻周氏
## 钦定古今图书集成/明伦汇编/闺媛典/第235卷 > 焦一霑妻周氏

按《河南府志》：“周氏，登封诸生焦一霑妻。本性淑贞，夫
亡，遗两弱子，长龆龄幼，方呱呱襁褓，氏与侧室李俱
有遗腹，哀痛绝粒，愿从夫地下。母王氏谕之曰：‘死易
耳，立孤难’。乃强食，既弥月，两娠皆得男。李随丧，氏亟
择乳媪孔氏恐乳媪不能尽心，以己子付孔而自乳
李氏子二子长，兄弟不分嫡庶。崇祯乙巳，二子俱列”
青衿。氏守节三十年，蒙诏旌表。遗腹子贲亨，后举乡
荐。